ขอสอบถามหลายคำถามนะคะคุณ คืออายุ20ต้นๆยังไม่มีแพลนที่จะมีลูกนะคะ เจอกับแฟนประมาณเดือนละ2-3วันค่ะ ปกติจะใช้ถุงยาง แต่อยากที่จะมี sexแบบไม่ใส่ถุงยาง คือสนใจการคุมกำเนิดโดยเป็นการฉีดยาคุม1เดือนค่ะ เพราะกังวลว่าถ้ากินยาคุมจะลืมกินค่ะ เหมาะสมที่จะฉีดมั้ยคะ ถ้าฉีดคือสามารถฉีดแบบไม่ต่อเนื่อง แค่เฉพาะบางเดือนได้ไหมคะ
สวัสดีค่ะ หากไม่ต้องการใช้ถุงยางอนามัย ก็มีวิธีคุมกำเนิดอื่นๆ อีกหลายวิธี เช่น การทานยาคุมกำเนิด ฉีดยาคุมกำเนิด แผ่นแปะคุมกำเนิด ยาฝังคุมกำเนิด ห่วงอนามัย เป็นต้นซึ่งหากคาดว่ามีโอกาสจะลืมทานยาคุมกำเนิดได้บ่อยๆ ก็อาจเลือกฉีดยาคุมกำเนิดดังที่ต้องการได้ โดยหากเลือกฉีดชนิด 1 เดือน ก้จะทำให้มีประจำเดือนมาทุกเดือนค่ะทั้งนี้ หากต้องการฉีดเป็นบางเดือน ก็สามารถทำได้ ไม่จำเป็นต้องฉีดต่อเนื่องไปตลอด เพียงแต่เมื่อเริ่มฉีดยาคุมแล้ว ก็จะป้องกันการตั้งครรภ์ไปได้ประมาณ 28-30 วัน และเมื่อหยุดฉีด ฤทธิ์ในการป้องกันการตั้งครรภ์ก็จะหมดลง ซึ่งก็ต้องงดการมีเพศสัมพันธ์หรือใช้ถุงยางในช่วงที่ไม่ได้ฉีดยาคุมค่ะสำหรับข้อห้ามหรือข้อควรระวังในการใช้ฉีดยาคุมกำเนิดชนิด 1 เดือน ได้แก่ มีโรคความดันโลหิตสูงชนิดที่ควบคุมไม่ได้ มีอาการปวดศีรษะไมเกรนรุนแรง เป็นเนื้องอกที่เต้านม หรือเคยมีประวัติเป็นเนื้องอกหรือมะเร็งที่เต้านม มีเนื้องอกหรือมะเร็งที่รังไข่ หรือมีประวัติเคยเป็น มีเนื้องอกในตับ มีตับอักเสบรุนแรงหรือเป็นตับแข็ง มีโรคการแข็งตัวของเลือดผิดปกติ เป็นต้น